บ้านปูปันผลหุ้นละ 8 บาท
&nbsp;บริษัทบ้านปู(BANPU)แจ้งตลาดหลักทรัพย์ว่า ที่ประชุมคณะกรรมการมีมติให้จ่ายเงินปันผลให้กับผู้ถือหุ้นในอัตราหุ้นละ 8 บาท สำหรับผลดำเนินงานงวดครึ่งปีหลังของปี 2553
24 ก.พ. 2554

บริษัทบ้านปู(BANPU)แจ้งตลาดหลักทรัพย์ว่า ที่ประชุมคณะกรรมการมีมติให้จ่ายเงินปันผลให้กับผู้ถือหุ้นในอัตราหุ้นละ 8 บาท สำหรับผลดำเนินงานงวดครึ่งปีหลังของปี 2553 
ทั้งนี้ผลดำเนินงานของบ้านปูในงวดปี2553มีกำไสุทธิ 2.47หมื่นล้านบาทมีกำไรสุทธิต่อหุ้น 91 บาทปรับตัวเพิ่มขึ้นจากงวดปี2552 ที่มีกำไรสุทธิ 1.42 หมื่นล้านบาทมีกำไรสุทธิต่อหุ้น 52.36 บาท
ด้าน บริษัท โกลว์ พลังงาน (GLOW)แจ้งว่า บริษัทและบริษัทย่อย มีกำไรสุทธิในปี 2553 จำนวน 5,715.51 ล้านบาท มีกำไรสุทธิต่อหุ้น 3.91 บาทเพิ่มขึ้น 36.50 % จากงวดเดียวกันของปีก่อนที่มีกำไรสุทธิ 4,187.08 ล้านบาทมีกำไรสุทธิต่อหุ้น 2.86 บาท
ทั้งนี้GLOW   เป็นผู้ผลิตและจำหน่ายไฟฟ้าและผู้ให้บริการด้านสาธารณูปโภคทางอุตสาหกรรมในภาคเอกชนรายใหญ่ที่สุดแห่งหนึ่งในประเทศและประเทศเพื่อนบ้าน โดยประกอบธุรกิจในฐานะผู้ผลิตไฟฟ้าเอกชนรายใหญ่(IPP) และโรงผลิตไฟฟ้าพลังความร้อนร่วมและไอนํ้า (Cogeneration Facilities) (โดยโรงไฟฟ้าเกือบทั้งหมดดำเนินการในฐานะผู้ผลิตไฟฟ้ารายเล็ก (SPP) ภายใต้โครงการผู้ผลิตไฟฟ้ารายเล็ก) ธุรกิจหลักของบริษัทคือ การผลิตและจำหน่ายไฟฟ้าให้แก่กฟผ. และผลิตและจำหน่ายไฟฟ้า และไอน้ำแก่ลูกค้าอุตสาหกรรมที่ตั้งอยู่ในเขตนิคมอุตสาหกรรมฯ1 ณ วันที่ 31 ธันวาคม 2553 บริษัทมีกำลังผลิตไฟฟ้าทั้งสิ้น 1,945 เมกะวัตต์ และมีกำลังผลิตไอน้ำทั้งสิ้น 1,046 ตันต่อชั่วโมง
ในปี 2553 บริษัทมีรายได้รวม 37,878.8 ล้านบาท ปรับตัวเพิ่มขึ้น 6.6  % หรือจากจำนวน 35,525.0 ล้านบาทในปี 2552